Na temelju Ugovora o korištenju sredstava između Grada Velike Gorice i Zajednice športskih udruga Grada Velike Gorice za provedbu Programa Javnih potreba u sportu za 2023. godinu, KLASA: 620-01/2023-01/1, URBROJ: 238-31-10/07-23-1 od 04.01.2023. godine, Izvršni odbor Zajednice športskih udruga Grada Velike Gorice na temelju članka 41. Statuta, dana 25. veljače 2023. godine donio je

**ODLUKU**

**O RASPISIVANJU JAVNOG POZIVA** **ZA PODNOŠENJE PRIJAVA ZA**

**PROGRAM JAVNIH POTREBA U SPORTU GRADA VELIKE GORICE U 2023. GODINI**

Članak 1.

Raspisuje se Javni poziv za podnošenje prijava programa za uvrštenje u Program javnih potreba u sportu Grada Velike Gorice u 2023. godini (u daljnjem tekstu: Javni poziv).

Članak 2.

Za provedbu Programa javnih potreba u sportu Grada Velike Gorice za 2023. godinu, Grad Velika Gorica u proračunu je osigurao sredstva potpore Zajednici športskih udruga Grada Velike Gorice za:

1. Aktivnosti **Zajednice športskih udruga Grada Velike Gorice – funkcioniranje sustava sporta** u ukupnom iznosu od 929.060,00 € (7.000.002,57 kn),
2. Aktivnosti **Sportskih udruga od posebnog značaja** za Grad u ukupnom iznosu od 265.450,00 € (2.000.033,03) kn,
3. Aktivnosti **Vrhunski sport** u ukupnom iznosu od 232.265,00 € (1.750.000,64 kn),
4. Tekući projekt **Ostale aktivnosti** u ukupnom iznosu od 46.450,00€ (349.977,53 kn),

(fikasni tečaj konverzije 1 € = 7.53450 kn),

Članak 3.

Sredstva potpore pod I., II. i III. raspodjeljuju se prijavom na Javni poziv za Program javnih potreba u sportu za 2023. godinu dok se sredstva pod IV. raspodjeljuju prijavom na zasebno raspisani Javni poziv za dodjelu potpora za financiranje dodatnih programa u sportu od značaja za Grad Veliku Goricu u 2023. godin**i.**

Članak 4.

Prijedlog raspodjele sredstava po programskim područjima i programima I., II. I III., iz članka 2., sa iznosima raspodjele sredstava po udrugama, donijeti će Izvršni odbor Zajednice športskih udruga Grada Velike Gorice.

Članak 5.

Pravo podnošenja prijava na Javni poziv za Program javnih potreba u sportu za 2023. godinu imaju udruge koje su punopravne članice Zajednice športskih udruga grada Velike Gorice, odnosno sportski klubovi i sportska društva (pravne osobe) sa sjedištem, odnosno prebivalištem u Velikoj Gorici a koje na temelju Zakona o sportu mogu obavljati djelatnost sporta.

Svaki prijavitelj može podnijeti samo jednu prijavu na ovaj Javni poziv.

Članak 6.

Pravo podnošenja prijava na Javni poziv za dodjelu potpora za financiranje dodatnih programa u sportu od značaja za Grad Veliku Goricu u 2023. godini imaju sve sportske udruge koje su registrirane i provode sportske programe na područje Grada Velike Gorice.

Članak 7.

Sastavni dio ove Odluke čine Upute za prijavitelje, pripadajući obrasci i Pravilnik o postupku podnošenja prijava programa za uvrštenje u Program javnih potreba u sportu Grada Velike Gorice – Upute za prijavitelje.

Članak 8.

Javni poziv s pripadajućom dokumentacijom i obrascima biti će objavljen 26. veljače 2023. godine na mrežnim stranicama Zajednice športskih udruga grada Velike Gorice, [www.zsugvg.hr](http://www.zsugvg.hr).

Članak 8.

Javni poziv je otvoren **od 26. siječnja do 27. veljače 2023.** godine.

Članak 9.

Zadodatne informacije obratiti se u Ured Zajednice športskih udruga Grada Velike Gorice, Gajeva 25, 10 410 Velika Gorica ili putem e-pošte: [info@zsugvg.hr](mailto:info@zsugvg.hr) ili na kontakt glavnog tajnika Zajednice športskih udruga Grada Velike Gorice na mob: 099 264 6570 ili putem e-pošte [darko.blazincic@zsugvg.hr](mailto:darko.blazincic@zsugvg.hr).

Članak 10.

Ova Odluka stupa na snagu danom donošenja a objavit će se na službenim mrežnim stranicama Zajednice športskih udruga Grada Velike Gorice.

**KLASA: 01-22-01-395  
Velika Gorica, 25. siječnja 2023.**

|  |
| --- |
| **Predsjednik ZŠUGVG**  **Goran Kovačić,vr** |